open-index/open-wikipedia-markdown huggingface dataset:
পাহাড়ি নীলকান্ত

**পাহাড়ি নীলকান্ত** (দ্বিপদ নাম:*Eurystomus orientalis*) ( **পাহাড়ি নীলকণ্ঠ** নামেও পরিচিত) কোরাসিডি পরিবারের অন্তর্গত ইউরিস্টোমাস গণের এক প্রজাতির বিরল পাখি। পাহাড়ি নীলকান্তের&nbsp; বৈজ্ঞানিক নামের অর্থ চওড়ামুখ যা ল্যাটিন Eury=চওড়া এবং গ্রীক stomus=মুখ থেকে এসেছে । এরা বাংলাদেশের পরিযায়ী পাখি। গ্রীষ্মে প্রজননের উদ্দেশ্যে বাংলাদেশে আসে । এদেরকে দেশের সিলেট ও চট্টগ্রাম অঞ্চলে দেখতে পাওয়া যায় ।আই. ইউ. সি. এন.&nbsp;এই প্রজাতিটিকে Least Concern বা&nbsp;আশংকাহীন&nbsp;বলে ঘোষণা করেছে।&nbsp;বাংলাদেশে এরা Critically endangered বা&nbsp;মহাবিপন্ন&nbsp; বলে বিবেচিত। এই পাখিকে অস্ট্রেলিয়া থেকে জাপান পর্যন্ত দেখতে পাওয়া যায়।

## বর্ণনা
পাহাড়ি নীলকান্ত লম্বায় ২৮ থেকে ৩০ সে মি হয়ে থাকে । পাখার দৈর্ঘ্য ১৭৮ থেকে ১৯৮ মি মি, ঠোঁট ২৭ থেকে ৩৫ মি মি, লেজ ৯০ থেকে ১০২ মি মি হয়ে থাকে । পুরুষ পাখিটির ওজন ১২০ গ্রাম এবং স্ত্রী পাখিটির ওজন ১৭২ গ্রাম হয়ে থাকে । এই প্রজাতির পাখিরা দেখতে গাঢ় বাদামী বর্ণের হয় । দেহের পিছনের অংশ এবং লেজ নীল সবুজ রঙের । এদের পেট এবং লেজের নিচের অংশ হালকা বর্ণের । গলা চকচকে উজ্জ্বল নীল । পাখা গাঢ় নীল রঙের । এদের ঠোঁট ছোট এবং চওড়াকৃতির হয় । ঠোঁট কমলা লাল রঙের সাথে কালো দাগ দেখতে পাওয়া যায় । পা লাল রঙের । স্ত্রী পাখি পুরুষ পাখির তুলনায় কিছুটা অনুজ্জ্বল । এছাড়া এদের মধ্যে আর কোন পার্থক্য নেই । অপ্রাপ্তবয়স্ক পাখি দেখতে খুবই অনুজ্জ্বল । এদের গলায় নীল রঙ দেখতে পাওয়া যায় না । এদের ঠোঁট ও পা লাল বর্ণের হয় ।
## বাসস্থান ও স্বভাব
পাহাড়ি নীলকান্ত দিবাচর প্রাণী । এরা দিনের বেলা শিকার করে এবং রাতে বিশ্রাম নেয় । এদেরকে দিনের বেলায় বনে বাদাড়ে ঘুরতে দেখা যায় । গ্রামীণ অঞ্চলে এদের বেশি দেখা গেলেও শহর অঞ্চলে এদের তেমন একটা দেখা যায় না । সাধারনত এরা গাছের মগডালে বসে শিকারের জন্য অপেক্ষা করে । তারপর সুযোগমতো মাটিতে নেমে এসে পতঙ্গ শিকার করে আবার আকাশে ফিরে যায় । এরা এদের বেশির ভাগ সময়ই উড়তে ব্যয় করে ।

এরা পুরোপুরি পতঙ্গভূক প্রাণী । এরা এদের ধারালো নখ দিয়ে পোকামাকড় শিকার করে । এরা সাধারনত বড় বড় পোকা শিকার করে । এদের খাদ্য তালিকায় আছে পঙ্গপাল, ঘাস ফড়িং, মথ, ছোট টিকটিকি, উইপোকা, ঘুর্ঘুরে পোকা এবং বিভিন্ন প্রজাতির গুবরে পোকা । দেখতে সুদর্শন হলেও এর কণ্ঠস্বর সুমধুর নয়, কর্কশ। ডাকে ‘ক্যাক ক্যাক’ সুরে।ওড়ার সময় ডাকে ‘ক-চক-চক-চক’ সুরে।

## প্রজনন
এই প্রজাতির প্রজনন মৌসুম এপ্রিল থেকে মে মাসের প্রথম সপ্তাহ এবং সেপ্টেম্বর মাস । এদের বাসা সাধারনত মাটি থেকে ১০-১৫ মি উঁচুতে হয়ে থাকে । এদেরকে কাঠঠোকরার পরিত্যক্ত বাসায় দেখতে পাওয়া যায় । এরা মৃত তাল গাছের চুড়ায় ও বাসা বানায়। প্রজনন মৌসুমে এই জোড়া পাখি আক্রমণাত্মক হয়ে থাকে। স্ত্রী পাখি ২ থেকে ৩টি ডিম পাড়ে। ডিমগুলো দেখতে চকচকে সাদা এবং গোলাকার । বাবা ও মা পাখি উভয়ে ডিমে তা দেয় । ডিম ফুটে বাচ্চা বের হতে ১৮ থেকে ২৩ দিন সময় লাগে । ছানা স্বাবলম্বী হতে সময় লাগে ৩০-৩৫ দিন।
## আরও দেখুন
* নীলকণ্ঠ পাখি

## তথ্যসূত্র

বিষয়শ্রেণী:পূর্ব এশিয়ার পাখি
বিষয়শ্রেণী:দক্ষিণ-পূর্ব এশিয়ার পাখি
বিষয়শ্রেণী:১৭৬৬-এ বর্ণিত পাখি
বিষয়শ্রেণী:সলোমন দ্বীপপুঞ্জের পাখি
বিষয়শ্রেণী:কার্ল লিনিয়াস কর্তৃক নামকরণকৃত প্রাণীর ট্যাক্সা
অনুপমা পরমেশ্বরন

**অনুপমা পরমেশ্বরন** একজন ভারতীয় চলচ্চিত্র অভিনেত্রী যিনি তেলুগু, মালয়ালম এবং তামিল ভাষার চলচ্চিত্রে অভিনয় করেন। তিনি মালয়ালম চলচ্চিত্র প্রেমাম (২০১৫) এর মেরি জর্জ হিসাবে প্রথম অভিনেত্রী হিসাবে পরিচিত। তিনি সাতমানাম ভবতী (২০১৭) চলচ্চিত্রে নিথিয়ার ভূমিকা পালন করেন এবং ভুনাধী ওকেটে জিন্দগী (২০১৭) চলচ্চিত্রে মহার পালন করে্ন।

## প্রাথমিক জীবন ও শিক্ষা
অনুপমা সিএমএস কলেজের কোটায়ম কেরালায় কমিউনিকেটিভ ইংরেজি নিয়ে অধ্যয়ন করেছেন। তবে অভিনয় চালিয়ে যেতে তিনি কলেজ ছেড়ে দেন।

## অভিনয় জীবন
অনুপমার প্রথম চলচ্চিত্র **প্রেমাম** নিভিন পৌলি সাথে বাণিজ্যিক সাফল্য লাভ করেন। তারপরে তিনি একটি মালেয়ালাম চলচ্চিত্র জেমস এন্ড এলিসের একটি ক্যামিও ছিলেন। পরে তিনি **[[অ আ]]** সহ কয়েকটি তেলুগু চলচ্চিত্রগুলিতে অভিনয় করেছিলেন, যেখানে তিনি নিতিন এবং সামান্তা রুথ প্রভুর সাথে প্রধান ভূমিকা পালন করেছিলেন। পরের ছবিটি ছিল তামিল সিনেমার প্রথম আত্মপ্রকাশ, যার মধ্যে তিনি ধনুষের বিপরীতে প্রধান ভূমিকা রেখেছিলেন। তিনি ২০১৬ সালের জানুয়ারিতে প্রকাশিত তেলুগু চলচ্চিত্র *শাটমানাম ভাভতিতে* **সর্বানন্দ** ভূমিকা পালন করেছিলেন, পাশাপাশি একই মাসে মুক্তি প্রাপ্ত মালয়ালম চলচ্চিত্র*জমনেতে সুভিশেশংল* দুলকার সলমানের সাথেও অভিনয় করেছিলেন। এরপর ভুনাধী ওকেটে জিন্দগী বিপরীতে রাম পথিনেনি, পরে তিনি মরলপাকা গান্ধীর কৃষ্ণার্জুনা যুধাম বিপরীতে নানী এবং এ করুণকরনের চলচ্চিত্র *তেজ আই লাভ ইউ* বিপরীতে **সাই ধরম তেজ**।

## তথ‍্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৯৬-এ জন্ম
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:কন্নড় চলচ্চিত্র অভিনেত্রী
বিষয়শ্রেণী:তেলুগু জি সিনে পুরস্কার বিজয়ী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:ত্রিশূরের অভিনেত্রী
ধর্মপ্রচারক

থাম্ব|পাপুয়া নিউ গিনিতে কয়েকজন ক্যাথলিক ধর্মপ্রচারক|alt=
একজন **ধর্মপ্রচারক** বা ধর্ম-অভিযাত্রী হলেন এমন কেউ যিনি কোন ধর্মীয় সংগঠনের পক্ষ থেকে একটি অঞ্চলে ধর্মপ্রচারে যুক্ত থাকেন এবং ধর্মপ্রচারের সুবিধার্থে পাশাপাশি প্রায়শ সামাজিক কার্যক্রম, যেমন শিক্ষা, চিকিৎসা ইত্যাদি পরিচালনা করেন। খান জাহান আলী, শাহজালাল, মেরি টেরিজা বোজাঝিউ প্রমুখ হলেন বিখ্যাত ধর্মপ্রচারক।

## বিভিন্ন ধর্মে ধর্মপ্রচারকরা

### খ্রিস্টান ধর্মপ্রচারক বা ধর্ম-অভিযাত্রী

খ্রিস্টধর্ম প্রচার অভিযানগুলোতে সাধারণত এক দেশ বা অঞ্চল থেকে আরেক দেশ বা অঞ্চলে একজন বা কয়েকজন সন্ন্যাসী প্রেরণ করা হয়; এদেরকে ধর্মপ্রচারক বা ধর্ম-অভিযাত্রীও বলা হয়। ধর্ম-অভিযাত্রী শব্দটি গ্রিক শব্দ *apóstolos*-এর বাংলা অনুবাদ। *apóstolos* শব্দটির ইংরেজি অনুবাদ missionary। *[[এনসাইক্লোপিডিয়া ব্রিটানিকা]]* অনুসারে সারা বিশ্বের আনাচে কানাচে জোরালো খ্রিষ্টধর্ম প্রচার অভিযানের কারণে বর্তমান বিশ্বের এক তৃতীয়াংশ মানুষ খ্রিষ্টধর্মে অনুসারী। বাইবেলে খ্রিষ্ট ধর্মপ্রচারে উৎসাহ প্রদান করে বলা হয়েছে, "অতএব তোমরা গিয়ে সমস্ত জাতিকে শিষ্য কর, পিতার ও পুত্রের ও পবিত্র আত্মার নামে তাদের বাপ্তিষ্ম দাও, আমি তোমাদের যা যা আদেশ দিয়েছি, সে সমস্ত পালন করতে তাদের শিক্ষা দাও। আর দেখ, আমিই যুগের শেষ পর্যন্ত প্রতিদিন তোমাদের সঙ্গে সঙ্গে আছি।” (মথি ২৮:১৯–২০)

## তথ্যসূত্র


বিষয়শ্রেণী:ধর্মীয় আচরণ ও অভিজ্ঞতা
বিষয়শ্রেণী:খ্রিস্টান পরিভাষা
বিষয়শ্রেণী:অপর্যালোচিত অনুবাদসহ পাতা
বিষয়শ্রেণী:ধর্মপ্রচারক
বিষয়শ্রেণী:ধর্মীয় পেশা
উত্তর-রতিক্রিয়া বিষণ্ণতা

**উত্তর রতিক্রিয়া বিষন্নতা** () হচ্ছে রতিক্রিয়ার পর বিষন্নতা, উদ্বিগ্নতা, অশান্তির অনুভূতি সৃষ্টি। অনেক মানুষ রতিক্রিয়ার পর ৫ মিনিট থেকে দুই ঘণ্টা যাবৎ তীব্রভাবে বিষন্ন থাকতে পারে।

এই রকম পরিস্থিতির কথা সর্বপ্রথম গ্রিক চিকিৎসক গ্যালেন উল্লেখ করেন, তিনি লিখেন, "মোরগ এবং নারী ব্যতীত প্রতিটি প্রাণীই রতিক্রিয়ার পর বিষন্ন থাকে।" দার্শনিক স্পিনোজা তার *[[Tractatus de Intellectus Emendatione|ট্রাকটাস ডি ইনটেলেকটুস এমানডেসিওনেতে]]* লিখেছেন, " যৌন সঙ্গমের সময়টিতে, মন একপ্রকার যৌন উত্তেজনায় আচ্ছন্ন হয়ে পরে। সেসময় কোনো ভাবনাই আর সে উত্তেজনাকে বাধাগ্রস্থ করতে পারে না। কিন্তু চরম উত্তেজনার সমাপ্তির পরেই শরীর দুঃখভারাক্রান্তে আচ্ছন্ন হয়ে যায়। যদি সম্পুর্ণভাবে আচ্ছন্ন নাও বা হয়, তবুও তা ব্যাপকহারে মনকে দ্বিধাগ্রস্ত এবং নিস্তেজ করে দেয়।" নারীতে এপরিস্থিতি কেমন হবে তা জানার জন্য যুক্তরাজ্যে নারী যমজদের উপর একটি গবেষণা করা হয়। সেখানে দেখা যায় ৩.৭ শতাংশ সাম্প্রতিক সময়ে এবং ৭.৭ শতাংশ দীর্ঘসময় ধরে উত্তর রতিক্রিয়া বিষন্নতায় ভুগছেন।

উত্তর রতিক্রিয়া বিষন্নতা রিফ্র্যাক্টরি পিরিয়ড থেকে ভিন্ন। রিফ্র্যাক্টরি পিরিয়ড হচ্ছে হস্তুমৈথুনের পরবর্তী অবস্থা যেখানে উত্তর রতিক্রিয়া বিষন্নতা ঘটে শুধুমাত্র যৌনসংগমের পরে এবং এর প্রভাব জীবের শারীরবৃত্তীয় প্রক্রিয়ার তুলনায় মনস্তত্বের সাথে অধিকতর সংশ্লিষ্ট। কিছু চিকিৎসক উত্তর রতিক্রিয়া বিষন্নতা নামক আচরণের চিকিৎসায় ফ্লুরোক্সেটিন এর মত সেরাটনিন রিআপটেক ইনহিবিটর নেওয়ার প্রস্তাব করেছেন। দুই সপ্তাহ পরে মানুষ প্রতিবেদনে উল্লেখ করে, "যখন যৌনক্রীয়া করার সময় অন্তরঙ্গ আনন্দ লাভ কম হয়, তখন আবেগের কোনো প্রকার হ্রাস হয় না।" 

একটি গবেষণা থেকে দেখা গিয়েছে, বিশ্ববিদ্যালয়ের প্রায় অর্ধেক নারী শিক্ষার্থী জীবনে একবার হলেও উত্তর রতিক্রিয়া বিষন্নতা অনুভব করেছেন। এই গবেষণা থেকে আরো দেখা গিয়েছে উত্তর রতিক্রিয়া বিষন্নতার সাথে ঘনিষ্ট সম্পর্কের কোনো আন্তসম্পর্ক নাই।

১২০৮ জন পুরুষের উপর করা আরেকটি গবেষণায় দেখা গিয়েছে, এই নমুনার ৪০ শতাংশ জীবনে একবার হলেও উত্তর রতিক্রিয়া বিষন্নতা অনুভব করেছে। ২০ শতাংশ এই পরীক্ষার আগের চারসপ্তাহে উত্তর রতিক্রিয়া বিষন্নতা অনুভব করেছে। এই গবেষণা আরো দেখিয়েছে, এই নমুনার ৩-৪ শতাংশ নিয়মিতই উত্তর রতিক্রিয়া বিষন্নতা অনুভব করে। এই গবেষণা অনুসারে সাম্প্রতিক কোনো মানসিক পীড়া থাকলে, শৈশবে যৌন নির্যাতন হয়ে থাকলে এবং কিছু যৌন সমস্যা থাকলে পুরুষে উত্তর রতিক্রিয়া বিষন্নতা হতে পারে।

## আরও দেখুন
* Prolactin
* *[[La petite mort]]*
* *[[After Sex (1997 film)|Post Coïtum, Animal Triste]]*, 1997 film

## তথ্যসূূূূত্র

বিষয়শ্রেণী:ফরাসি চিকিৎসা পরিভাষা
বিষয়শ্রেণী:যৌনস্বাস্থ্য
বিষয়শ্রেণী:রাগমোচন
বিশ্বনাথ জেলা

**বিশ্বনাথ জেলা** (IPA: ˌbɪswəˈnɑːθ ˈtʃɑːrɪˌælɪ) আসামের একটি নবগঠিত জেলা। ২০১৫ সালের ১৫ আগস্ট তারিখে আসামের মুখ্যমন্ত্রী তরুণ গগৈ ডাঙরীয়া বিশ্বনাথ জেলা গঠন আনুষ্ঠানিক ভাবে ঘোষণা করেছিলেন। শোণিতপুর জেলার বিশ্বনাথ মহকুমার বেশিরভাগ অংশ এবং গহপুরের কিছু অংশ নিয়ে বিশ্বনাথ জেলা গঠন করা হয়। এর উত্তরে অরুণাচল প্রদেশ দক্ষিণে ব্রহ্মপুত্র নদ এবং গোলাঘাট জেলা, পূর্বে লখিমপুর জেলা এবং পশ্চিমে শোণিতপুর জেলা অবস্থিত। জেলাটির সদর স্থান হল বিশ্বনাথ চারিআলি।

## ইতিহাস
উত্তর-পূর্ব ভারতের প্রাচীন তীর্থক্ষেত্র বিখ্যাত শিব মন্দির বিশ্বনাথের থেকেই এই অঞ্চলের নাম বিশ্বনাথ হয়েছে। বর্তমান যে অঞ্চলকে বিশ্বনাথ বলা হয়, সেই অঞ্চলের পুরনো নাম ছিল 'সলা'। তারপর পরিচিত হল নদুয়ার নামে। বর্তমান নদুয়ার অঞ্চলের পূর্ব অংশই বিশ্বনাথ অঞ্চল। প্রশাসনিক মহকুমা হ'ল বিশ্বনাথ। পুরানো এবং তন্ত্রে উল্লিখিত বিশ্বনাথ নামে বিশ্বনাথ তীর্থক্ষেত্র বা বিশ্বনাথ ধামকে বোঝাত। বিশ্বনাথ শব্দের অর্থ বিশ্বের নাথ। বিশ্বের নাথের অধিষ্ঠান ক্ষেত্র এই বিশ্বনাথ। বিশ্বনাথকে গুপ্তকাশীও বলা হয়। কিম্বদন্তি মতে, কুমুদ এবং কৌস্তভ নামের দুজন মুনির শাপে বিশ্বনাথ গুপ্তকাশী হ'ল। গুপ্তকাশীর অর্থ এই যে, এটি কাশী বলে পরিচিত নয়। 
## প্রশাসন
* সদর স্থান :  বিশ্বনাথ চারিআলি
* মহকুমার সংখ্যা  : বিশ্বনাথ চারিআলি, গহপুর 
* রাজচক্র :  বিশ্বনাথ চারিআলি, গহপুর, হেলেম
* পুলিশ স্টেশন : গহপুর, হেলেম, বিহালী, জিনজিয়া, বিশ্বনাথ চারিআলি, চতিয়া  
* শহরের নাম :  বিশ্বনাথ চারিআলি, গহপুর 
* পৌরসভার সংখ্যা  :  ১
* নগর সমিতির সংখ্যা  :  ১
## আরও দেখুন
*বিশ্বনাথ ক্ষেত্র 
*বিশ্বনাথ ঘাট  
## তথ্যসূত্র

বিষয়শ্রেণী:আসামের জেলা
বিষয়শ্রেণী:বিশ্বনাথ জেলা
বিষয়শ্রেণী:২০১৫-এ আসামে প্রতিষ্ঠিত
পশ্চিম কার্বি আংলং জেলা

**পশ্চিম কার্বি আংলং জেলা** আসামের ৩৫ টি জেলার ভিতর নতুন গঠন হওয়া জেলা। কার্বি আংলং জেলার পশ্চিম অংশ নিয়ে ২০১৬ সালে এই জেলা আনুষ্ঠানিক ভাবে উদ্বোধন করা হয়। জেলাটি কার্বি আংলং স্বায়ত্বশাসিত পরিষদের একটা অংশ। এর প্রশাসনিক কাজকর্ম ভারতীয় সংবিধানের ষষ্ঠ অনুসূচী মতে চালানো হয়।

## ভাষা
কার্বি ভাষা এই অঞ্চলের মুখ্য ভাষা। এর সাথে ইংরাজী, হিন্দী এবং অসমীয়া ভাষা এই অঞ্চলে প্রচলিত। এই জেলায় কার্বি জনগোষ্ঠীর সাথে তিবা, লালুং, গারো, বড়ো, জইন্তিয়ান, বিহারী, অসমিয়া ও বাঙালী হিন্দু ইত্যাদি জনগোষ্ঠী বসবাস করে।  
## যাতায়াত
এই জেলার সদর হামরেণ অন্যান্য শহরের সাথে স্থলপথে যোগাযোগ আছে। কার্বি আংলং স্বায়ত্বশাসিত পরিষদের বাস জেলার সদর এবং অন্য গুরুত্বপূর্ণ স্থান যেমন গুয়াহাটী, ডিফু, হোজাই ইত্যাদির সাথে সংযোগ করে। অন্যতম কাছের রেল স্টেশন হোজাই হামরেণ থেকে প্রায় ৪৭ কি.মি. দূরে অবস্থিত। লোকপ্রিয় গোপিনাথ বরদলৈ আন্তর্জাতিক বিমান বন্দর পশ্চিম কার্বি আংলং জেলার নিকটবর্তী বিমান বন্দর।

## তথ্যসূত্র

বিষয়শ্রেণী:আসামের জেলা
বিষয়শ্রেণী:পশ্চিম কার্বি আংলং জেলা
বিষয়শ্রেণী:২০১৬-এ আসামে প্রতিষ্ঠিত
বিষয়শ্রেণী:ভারতের স্বায়ত্তশাসিত অঞ্চল
অবিভক্ত কামরূপ জেলা

ডান|থাম্ব|১৯৩১ সালের অবিভক্ত কামরূপ জেলা

**অবিভক্ত কামরূপ জেলা** হল পশ্চিম আসামের আগের এটি প্রশাসনিক জেলা, যার থেকে কামরূপ গ্রাম্য ও কামরূপ মহানগর (২০০৩), বরপেটা (১৯৮৩), নলবারী (১৯৮৫) এবং বাক্সা (২০০৪), দক্ষিণ কামরূপ (২০১৫) জেলার প্রতিষ্ঠা করা হয়েছিল।

উপনিবেশের সময়ে এটি এক বৃহৎ প্রশাসনিক জেলা ছিল এবং কালক্রমে এর আয়তন কমে আসতে থাকে।

## সূচী প্রতিষ্ঠা
থাম্ব|200px|ডান|জেমস রেনেলের ১৭৭৬ সালের মানচিত্রে ১৮২৪ সালের আগের ব্রিটিশ শাসনাধীন অঞ্চলের পূর্ব-সীমা।

১৮২৬ সালে ইয়াণ্ডাবু সন্ধির দ্বারা ব্রিটিশদের অধিকার করা বার্মা সাম্রাজ্যর পশ্চিম অংশের থেকে কামরূপ প্রশাসনিক জেলা প্রথম প্রতিষ্ঠা করা হয়েছিল। জেলাটির পশ্চিম সীমায় ছিল মানস নদী, এবং পূর্বের সীমায় ছিল বরনদী। ১৮২৬ সালের পর নতুনকরে অধিকার করা অঞ্চলটিতে দুজন আয়ুক্ত নিয়োগ করা হয়েছিল: জ্যেষ্ঠ আয়ুক্ত যিনি "উত্তর-পূর্ব রংপুর" (অবিভক্ত গোয়ালপারা জেলা) শাসন করতেন তাঁকে অতিরিক্তভাবে মানস থেকে বিশ্বনাথ পর্যন্ত নতুনকরে অধিকার করা অঞ্চলের দায়িত্ত্ব দেয়া হয়েছিল; এবং কনিষ্ঠ আয়ুক্ত, যিনি সেই অঞ্চল থেকে বিশ্বনাথের পূর্বর অঞ্চলসমূহ শাসন করতেন। ১৮৩৩ সালে ব্রিটিশরা ধানশিরি নদীর পশ্চিমের অঞ্চলে প্রশাসনিক জেলার প্রতিষ্ঠা করেছিল, ফলত অন্য তিনটি জেলার সাথে কামরূপ জেলা দুটি খণ্ডে বিভক্ত হয়েছিল: ছয় পরগনা বর্তমানের বরপেটা ও নগরবেরা; এবং উত্তরে বিশ পরগনা এবং দক্ষিণে ছয় দুয়ার। প্রত্যেক জেলাকে একজন প্রধান সহায়ক, একজন উপ-সহায়কের সহযোগিতায় শাসন করতেন, কিন্তু পূুজির অভাবের জন্য ছয় পরগনা অঞ্চলে কেবল একজন উপ-সহায়কই ছিল। ১৮৩৬ সালে কামরূপ এর “অবিভক্ত” রূপ এবং নাম লাভ করেছিল।

১৯৪৭ সালে ভারতের স্বাধীনতার পর “অবিভক্ত” কামরূপ জেলা থেকে বরপেটা জেলা (১৯৮৩), এবং নলবারী জেলাকে (১৯৮৫) বিভক্ত করা হয়। ২০০৩ সালে কামরূপকে কামরূপ মহানগর জেলা এবং কামরূপ গ্রাম্য জেলা হিসাবে বিভক্ত করা হয়। ২০০৪ সালে বরপেটা, নলবারী এবং কামরূপ গ্রাম্য জেলার কিছু অংশ নিয়ে বাক্সা জেলা প্রতিষ্ঠা করা হয়।
## ইতিহাস
### পৌরাণিক

[ডান|থাম্ব|কামরূপের প্রধান স্থাপত্য [কামাখ্যা মন্দির]]
অবিভক্ত কামরূপ জেলার ইতিহাস কামরূপ সাম্রাজ্যের থেকে আরম্ভ হয়েছিল। বর্মণ রাজ্য এবং পালরাজ্যের রাজধানী যথাক্রমে প্রাগজ্যোতিষপুর এবং দূর্জয় কামরূপে ছিল।

অবিভক্ত কামরূপ জেলাকে আগে কামরূপ পীঠসমূহের অন্তর্গত কামপীঠ বলেও অভিহিত করা হত। একে কামরূপা বা কামরূপ বলা হত যদিও এটি এক বৃহৎ অঞ্চলকে বোঝাত। মহাকাব্যসমূহে একে প্রাগজ্যোতিষ বলেও উল্লেখ পাওয়া যায়। চীনা পরিব্রাজক হিউয়েন সাং-য়ের লেখায় প্রাগজ্যোতিষপুরের উল্লেখ আছে, এই স্থান নিম্ন এবং বৃষ্টিবহুল ছিল, চাষ ভাল হয়, জলবায়ু সুন্দর এবং এর মানুষেরাও ভদ্র। তিনি বলেছিলেন, “রাজা ভাস্করবর্মন জ্ঞানান্বেষী পুরুষ ছিলেন। তিনি নিজে হিন্দু ছিলেন যদিও, বৌদ্ধ ভিক্ষুদেরকে সম্মান করতেন।”
## তথ্যসূত্র

বিষয়শ্রেণী:আসামের জেলা
অ্যান্টনি মিনজেলা

**অ্যান্টনি মিনজেলা**, সিবিই (; ৬ জানুয়ারি ১৯৫৪ – ১৮ মার্চ ২০০৮) ছিলেন একজন ব্রিটিশ চলচ্চিত্র পরিচালক, নাট্যকার ও চিত্রনাট্যকার। তিনি ২০০৩ থেকে ২০০৭ সাল পর্যন্ত ব্রিটিশ ফিল্ম ইনস্টিটিউটের বোর্ড অব গভর্নরের চেয়ারম্যানের দায়িত্ব পালন করেন।

তিনি ১৯৯৬ সালে *[[দি ইংলিশ পেশন্ট (চলচ্চিত্র)|দি ইংলিশ পেশন্ট]]* ছবি নির্মাণ করে শ্রেষ্ঠ পরিচালনার জন্য একাডেমি পুরস্কার অর্জন করেন। এছাড়া তিনি *দি ইংলিশ পেশন্ট* (১৯৯৬) ও *দ্য টেলেন্টেড মিস্টার রিপলি* (১৯৯৯)-এর জন্য শ্রেষ্ঠ উপযোগকৃত চিত্রনাট্য এবং *[[দ্য রিডার (২০০৮-এর চলচ্চিত্র)|দ্য রিডার]]* (২০০৮) ছবির জন্য মরণোত্তর প্রযোজক হিসেবে শ্রেষ্ঠ চলচ্চিত্রের জন্য একাডেমি পুরস্কারের মনোনয়ন লাভ করেছিলেন। তার পরিচালিত *[[কোল্ড মাউন্টেন (চলচ্চিত্র)|কোল্ড মাউন্টেন]]* (২০০৩) ছবিটি সাতটি বিভাগে একাডেমি পুরস্কারের মনোনয়ন লাভ করে এবং একটি বিভাগে পুরস্কার অর্জন করে।

## প্রারম্ভিক জীবন
মিনজেলা ১৯৫৪ সালের ৬ই জানুয়ারি আইল অব উইটের রাইডে জন্মগ্রহণ করেন। তার পিতা এদোয়ার্দো মিনজেলা ইংল্যান্ডে একজন ইতালীয় অভিবাসী হিসেবে আগমন করেন। তার মাতা গ্লোরিয়া আলবার্টা আর্চারি লিডসে জন্মগ্রহণ করেছিলেন। তার মাতার পূর্বপুরুষগণ মধ্য ইতালির লাজিও অঞ্চলের ছোট গ্রাম ভালভরির অধিবাসী ছিলেন। তার পরিবারে রাইডে ১৯৮০-এর দশক পর্যন্ত একটি ক্যাফে পরিচালনা করত এবং এর পূর্বে ১৯৫০-এর দশক পর্যন্ত ইতালীয়-ধাঁচের আইসক্রিম প্রস্তুত ও বিক্রয়ের সাথে জড়িত ছিল। মিনজেলারা পাঁচ ভাইবোন। তার এক বোন লরেট্টা মিনজেলা ও এক ভাই ডমিনিক মিনজেলা পরবর্তীকালে চিত্রনাট্যকার ও প্রযোজক হিসেবে কর্মজীবন শুরু করেন।

## কর্মজীবন
মিনজেলা বিবিসির স্ক্রিন টুয়ের জন্য অবনিবাস ধরনের পূর্ণদৈর্ঘ্য নাট্যধর্মী *ট্রুলি, ম্যাডলি, ডিপলি* (১৯৯০) রচনা ও পরিচালনা করেন। পরে এটি টেলিভিশনে প্রচারিত না হয়ে চলচ্চিত্র হিসেবে মুক্তি পায়। ছবিটি তিনটি বিভাগে বাফটা পুরস্কারের মনোনয়ন লাভ করে এবং তিনি শ্রেষ্ঠ মৌলিক চিত্রনাট্য বিভাগে বাফটা পুরস্কার অর্জন করে। ১৯৯৬ সালে তিনি *[[দি ইংলিশ পেশন্ট (চলচ্চিত্র)|দি ইংলিশ পেশন্ট]]* চলচ্চিত্র নির্মাণ করেন। ছবিটি তাকে শ্রেষ্ঠ পরিচালনা ও শ্রেষ্ঠ উপযোগকৃত চিত্রনাট্য বিভাগে দুটি একাডেমি পুরস্কারের মনোনয়ন এনে দেয় এবং তিনি শ্রেষ্ঠ পরিচালনা বিভাগে পুরস্কার অর্জন করেন। ১৯৯৯ সালে তিনি *দ্য টেলেন্টেড মিস্টার রিপলি* ছবির জন্য শ্রেষ্ঠ উপযোগকৃত চিত্রনাট্য বিভাগে অপর একটি একাডেমি পুরস্কারের মনোনয়ন লাভ করেন।

## তথ্যসূত্র

## বহিঃসংযোগ

* 

বিষয়শ্রেণী:১৯৫৪-এ জন্ম
বিষয়শ্রেণী:২০০৮-এ মৃত্যু
বিষয়শ্রেণী:ইতালীয় বংশোদ্ভূত ইংরেজ ব্যক্তি
বিষয়শ্রেণী:ইংরেজ চলচ্চিত্র পরিচালক
বিষয়শ্রেণী:ইংরেজ পুরুষ চিত্রনাট্যকার
বিষয়শ্রেণী:ইংরেজি ভাষার চলচ্চিত্র পরিচালক
বিষয়শ্রেণী:জার্মান ভাষার চলচ্চিত্র পরিচালক
বিষয়শ্রেণী:হাল বিশ্ববিদ্যালয়ের প্রাক্তন শিক্ষার্থী
বিষয়শ্রেণী:কমান্ডার অব দি অর্ডার অব দ্য ব্রিটিশ এম্পায়ার
বিষয়শ্রেণী:শ্রেষ্ঠ পরিচালনা বিভাগে একাডেমি পুরস্কার বিজয়ী
বিষয়শ্রেণী:ডিরেক্টরস গিল্ড অব আমেরিকা পুরস্কার বিজয়ী
বিষয়শ্রেণী:শ্রেষ্ঠ পরিচালনা বিভাগে ন্যাশনাল বোর্ড অব রিভিউ পুরস্কার বিজয়ী
বিষয়শ্রেণী:শ্রেষ্ঠ মৌলিক চিত্রনাট্য বিভাগে বাফটা পুরস্কার বিজয়ী
বিষয়শ্রেণী:শ্রেষ্ঠ উপযোগকৃত চিত্রনাট্য বিভাগে বাফটা পুরস্কার বিজয়ী
বিষয়শ্রেণী:স্যাটেলাইট পুরস্কার বিজয়ী
বিষয়শ্রেণী:গোল্ডেন গ্লোব পুরস্কার (সেরা পরিচালক - চলচ্চিত্র) বিজয়ী
বিষয়শ্রেণী:লরন্স অলিভিয়ে পুরস্কার বিজয়ী
বিষয়শ্রেণী:ইংল্যান্ডে ক্যান্সারে মৃত্যু
কে এম খালিদ

**কে এম খালিদ** (জন্ম ৪ আগস্ট ১৯৫৫) বাংলাদেশের সংস্কৃতি প্রতিমন্ত্রী এবং আওয়ামী লীগের একজন রাজনীতিবিদ। তিনি নবম ও একাদশ জাতীয় সংসদে ময়মনসিংহ-৫ আসন থেকে নির্বাচিত হন। ২০১৯ সালের ৭ জানুয়ারি শেখ হাসিনার চতুর্থ মন্ত্রিসভার সদস্য হিসেবে শপথ গ্রহণ করেন।

## প্রারম্ভিক জীবন
খালিদ ১৯৫৫ সালের ৪ আগস্ট ময়মনসিংহ জেলায় জন্মগ্রহণ করেন। তার পিতার নাম এম আবদুল ওয়াদুদ ও মাতা রাবেয়া খাতুন। তিনি প্রথমে আনন্দ মোহন কলেজে ও পরবর্তীতে ঢাকা বিশ্ববিদ্যালয়ে শিক্ষা লাভ করেন।

## রাজনৈতিক জীবন
### ছাত্র রাজনীতি
খালিদ আনন্দ মোহন কলেজের ছাত্র থাকাবস্থায় রাজনীতির সাথে সম্পৃক্ত হন। ১৯৭৭ থেকে ১৯৮০ সাল পর্যন্ত তিনি বাংলাদেশ ছাত্রলীগের আনন্দ মোহন শাখার আহবায়ক ছিলেন। ১৯৮০-১৯৮১ মেয়াদে কলেজের ছাত্র সংসদের সহ-সভাপতির দায়িত্ব পালন করেন। ১৯৮১ থেকে ১৯৮৩ সাল পর্যন্ত ছাত্রলীগের ময়মনসিংহ জেলা শাখার সভাপতির দায়িত্ব পালন করেন।

### ১৯৮৭ থেকে বর্তমান
খালিদ এরপর আওয়ামী যুবলীগে যোগদান করেন এবং ১৯৮৭ থেকে ১৯৯৪ সাল পর্যন্ত সংগঠনের কেন্দ্রীয় নির্বাহী কমিটির সদস্য ছিলেন। ১৯৯৫ সালে তিনি আওয়ামী লীগে যোগদান করেন। ১৯৯৭ থেকে ২০০৪ সাল পর্যন্ত আওয়ামী লীগের ময়মনসিংহ জেলা শাখার যুগ্ম- সাধারণ সম্পাদক এবং ২০০৪ থেকে ২০১৩ সাল পর্যন্ত সহ-সভাপতি ছিলেন। পরবর্তীতে ময়মনসিংহ জেলার মুক্তাগাছা উপজেলা শাখার সভাপতি হিসেবে দায়িত্ব নেন।

২০০৮ সালে নবম জাতীয় সংসদ নির্বাচনে তিনি আওয়ামী লীগের মনোনয়নে ময়মনসিংহ-৫ আসন থেকে প্রথমবারের মত সংসদ সদস্য নির্বাচিত হন এবং নবম জাতীয় সংসদে দায়িত্ব পালন করেন। ২০১৮ সালের একাদশ জাতীয় সংসদ নির্বাচনে তিনি পুনরায় একই আসন থেকে একাদশ জাতীয় সংসদে নির্বাচিত হন। ২০১৯ সালের ৭ জানুয়ারি থেকে তিনি শেখ হাসিনার চতুর্থ মন্ত্রিসভায় সংস্কৃতি প্রতিমন্ত্রীর দায়িত্ব পালন করেন।
## ব্যক্তিগত জীবন
খালিদ ব্যক্তিগত জীবনে সোহেলা আক্তারের সাথে বিবাহ বন্ধনে আবদ্ধ হন। এই দম্পতির তিন সন্তান রয়েছে।

তার দুই ভাই বাংলাদেশী নাট্যকার এম হামিদ, অভিনেতা মাহমুদ সাজ্জাদ।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:ময়মনসিংহ জেলার রাজনীতিবিদ
বিষয়শ্রেণী:নবম জাতীয় সংসদ সদস্য
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:একাদশ জাতীয় সংসদ সদস্য
বিষয়শ্রেণী:শেখ হাসিনার চতুর্থ মন্ত্রিসভার সদস্য
বিষয়শ্রেণী:১৯৫৫-এ জন্ম
বিষয়শ্রেণী:ময়মনসিংহ জেলার ব্যক্তি
বিষয়শ্রেণী:আনন্দ মোহন কলেজ, ময়মনসিংহের প্রাক্তন শিক্ষার্থী
ভারতীয় মহাকাশ গবেষণা সংস্থার অধ্যক্ষবৃন্দ

**ভারতীয় মহাকাশ গবেষণা সংস্থা** সংক্ষেপে ইসরোর অধ্যক্ষ হলেন সংস্থাটির সর্বোচ্চ পদাধিকারি।  ১৯৬২ সালে বিক্রম সারাভাইয়ের অধ্যক্ষতায় ইন্ডিয়ান ন্যাশনাল কমিটি ফর স্পেস রিসার্চ (INCOSPAR) গঠন করা হয়েছিল। বিক্রম সারাভাইয়ের প্রচেষ্টায় বর্তমান ভারতীয় মহাকাশ গবেষণা সংস্থা ১৯৬৯ সালে গড়ে উঠেছিল।   তখন থেককে এখন পর্যন্ত ভারতীয় মহাকাশ গবেষণা সংস্থার অধ্যক্ষ হিসাবে দশজন ব্যক্তি অধিস্থিত হয়েছেন। এদের মধ্যে অধ্যাপক সতীশ ধাওয়ান সর্বাধিক ১২ বছর অধ্যক্ষ হিসাবে কার্যনির্বাহ করেছিলে।

## অধ্যক্ষসকল

## আরও দেখুন
* ভারতীয় মহাকাশ গবেষণা সংস্থা
* হোমি জাহাঙ্গীর ভাবা

## তথ্যসূত্র

## বহিঃসংযোগ
*ইসরোর চেয়ারম্যানদের তালিকা 

বিষয়শ্রেণী:ভারতের মহাকাশ কর্মসূচি
বিষয়শ্রেণী:ভারতীয় মহাকাশ গবেষণা সংস্থার ব্যক্তি
সপ্তম জাতীয় সংসদ সদস্যদের তালিকা

এটি **সপ্তম জাতীয় সংসদ সদস্যদের** একটি তালিকা, যারা সপ্তম জাতীয় সংসদে প্রতিনিধিত্ব করেছেন। এতে ১৯৯৬ সালের ১২ জুন অনুষ্ঠিত সাধারণ নির্বাচনে নির্বাচিত এবং সপ্তম সংসদের মেয়াদে অনুষ্ঠিত উপনির্বাচনে নির্বাচিত সদস্যদের নাম রয়েছে। এছাড়াও রয়েছে সংরক্ষিত আসনের মহিলা সদস্যদের নাম।

## সংসদ সদস্যদের তালিকা

## সংরক্ষিত মহিলা আসনের সদস্য

## আরও দেখুন
* ষষ্ঠ জাতীয় সংসদ সদস্যদের তালিকা
* অষ্টম জাতীয় সংসদ সদস্যদের তালিকা

## তথ্যসূত্র

*
৭
শরীফ আহমেদ

**শরীফ আহমেদ** (জন্ম: ২৫ জানুয়ারি ১৯৭০) বাংলাদেশের একজন রাজনীতিবিদ ও ময়মনসিংহ-২ আসনের সাবেক সংসদ সদস্য। তিনি গৃহায়ণ ও গণপূর্ত এবং সমাজকল্যাণ মন্ত্রণালয়ের প্রতিমন্ত্রী ছিলেন। তিনি দশম, একাদশ ও দ্বাদশ সংসদ নির্বাচনে বাংলাদেশ আওয়ামী লীগের প্রার্থী হিসেবে সংসদ সদস্য নির্বাচিত হন। ২০১৮ সালের মন্ত্রী সভায় তিনি সমাজকল্যাণ মন্ত্রণালয়ের প্রতিমন্ত্রী হিসাবে দায়িত্ব পান। ২০২৪ সালে গণঅভ্যুত্থানের পর রাষ্ট্রপতি জাতীয় সংসদ বিলুপ্ত করলে তিনি সংসদ সদস্য পদ হারান।

## জন্ম ও শিক্ষাজীবন
শরীফ আহমেদ ১৯৭০ সালের ১৫ জানুয়ারি জন্মগ্রমণ করেন। তিনি ৫ বার নির্বাচিত জাতীয় সংসদ সদস্য ভাষাসৈনিক মোঃ শামসুল হকের ছেলে। তিনি ১৯৮৬ সালে ময়মনসিংহ জিলা স্কুল থেকে এসএসসি পাস করেন, আনন্দ মোহন কলেজ, ময়মনসিংহ থেকে এইচএসসি এবং  ফুলপুর সরকারি কলেজ থেকে বিএ (পাস) এবং ১৯৯৭ সালে আনন্দ মোহন কলেজ, ময়মনসিংহ থেকে ইতিহাসে এমএ পাস করেন।

## রাজনৈতিক জীবন
বাবা শামসুল হকের পদানুসরণ করে শরীফ আহমেদ ২০১৩ সালে তারাকান্দা উপজেলা পরিষদ চেয়ারম্যান হন। ২০১৪ সালে তিনি ময়মনসিংহ-২ নির্বাচনী এলাকা থেকে বাংলাদেশ আওয়ামী লীগের মনোনয়ন পান। ২০১৮ সালের মন্ত্রী সভায় তিনি সমাজকল্যাণ মন্ত্রণালয়ে প্রতিমন্ত্রী হিসেবে দায়িত্ব পান। ২০২৪ সালে ছাত্র-জনতার অভ্যুত্থানের মাধ্যমে বাংলাদেশ আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৭০-এ জন্ম
বিষয়শ্রেণী:বাংলাদেশী মুসলিম
বিষয়শ্রেণী:ময়মনসিংহ জেলার রাজনীতিবিদ
বিষয়শ্রেণী:দশম জাতীয় সংসদ সদস্য
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:একাদশ জাতীয় সংসদ সদস্য
বিষয়শ্রেণী:দ্বাদশ জাতীয় সংসদ সদস্য
বিষয়শ্রেণী:শেখ হাসিনার চতুর্থ মন্ত্রিসভার সদস্য
কায়েস উদ্দিন

**মুহাম্মদ কায়েস উদ্দিন** (১৯৩৭১১ নভেম্বর ২০২১) ছিলেন একজন বাংলাদেশী শিক্ষাবিদ, লেখক ও অধ্যাপক। তিনি বাংলাদেশে দুটি বিশ্ববিদ্যালয় উপাচার্যের দায়িত্ব পালন করেছেন। তিনি কুষ্টিয়া ইসলামী বিশ্ববিদ্যালয়ের ৫ম উপাচার্য ছিলেন। এছাড়াও তিনি বাংলাদেশ উন্মুক্ত বিশ্ববিদ্যালয়ের উপাচার্য হিসাবে দায়িত্ব পালন করেন। ১৯৭৪ সালে পোস্ট-ডক্টরেল গবেষণার জন্য কমনওয়েলথ ফেলোশিপ লাভ করেছিলেন।

## প্রাথমিক জীবন
কায়েস উদ্দিন ১৯৩৭ সালের ১৫ জুলাই চাঁপাইনবাবগঞ্জ জেলার গোমস্তাপুর উপজেলাস্থ আলীনগর ইউনিয়নে জন্মগ্রহণ করেন। ১৯৫৭ সালে তিনি রাজশাহী বিশ্ববিদ্যালয় থেকে অনার্স পাশ করেন। ১৯৫৭ সালে স্নাতক পরীক্ষায় ডিস্টিংশনসহ প্রথম বিভাগে প্রথম স্থান অধিকার করায় রাজশাহী বিশ্বদ্যিালয় কর্তৃপক্ষ কায়েস উদ্দিনকে স্বর্ণপদক প্রদান করে। ১৯৬১ সালে যুক্তরাজ্যের গ্লাসগো বিশ্ববিদ্যালয়ের পিএইচডি গবেষণার জন্য কমনওয়েলথ স্কলারশীপ এবং ১৯৭৪ সালে ইম্পেরিয়াল কলেজ অব সায়েন্স এন্ড টেকনোলোজিতে পোস্ট-ডক্টরেল গবেষণার জন্য কমনওয়েলথ একাডেমিক স্টাফ ফেলোশিপ লাভ করেন।

## ইবিতে নিয়োগ প্রাপ্তি
তিনি ১৯৯৭ সালে ইসলামী বিশ্ববিদ্যালয়ে উপাচার্য হিসাবে দায়িত্ব গ্রহণ করেন, এবং এখানে ৩ বছর দায়িত্ব পালনের পরে বাংলাদেশ উন্মুক্ত বিশ্ববিদ্যালয়ে উপাচার্য হিসাবে যোগদান করেন। দুর্নীতি, দলীয়করণ, স্বজনপ্রীতি ও আঞ্চলিকতার অভিযোগ এনে ক্যাম্পাসে ছাত্র-শিক্ষকের আন্দোলন শুরু হয়। আন্দোলনে তিনি পদত্যাগ করতে বাধ্য হন, ২০০০ সালের ১৯ অক্টোবর উপাচার্য পদ থেকে পদত্যাগ করেন।

## মৃত্যু
কায়েস উদ্দীন ১১ নভেম্বর ২০২১ সালে ৮৪ বছর বয়সে রাজশাহীস্থ নিজ বাসভবনে মৃত্যুবরণ করেন। তাঁকে রাজশাহী বিশ্ববিদ্যালয়ের কেন্দ্রীয় মসজিদে জানাজা শেষে বিশ্ববিদ্যালয়ের কবরস্থানে দাফন করা হয়। দৈনিক ভোরের কাগজ অনুযায়ী, তিনি গত এক বছর ধরে ডিমেনশিয়ায় আক্রান্ত ছিলেন।

## তথ্যসূত্র

বিষয়শ্রেণী:১৯৩৭-এ জন্ম
বিষয়শ্রেণী:২০২১-এ মৃত্যু
বিষয়শ্রেণী:বাংলাদেশী শিক্ষাবিদ
বিষয়শ্রেণী:চাঁপাইনবাবগঞ্জ জেলার ব্যক্তি
বিষয়শ্রেণী:ইসলামী বিশ্ববিদ্যালয়, বাংলাদেশের উপাচার্য
বিষয়শ্রেণী:রাজশাহী বিশ্ববিদ্যালয়ের প্রাক্তন শিক্ষার্থী
বিষয়শ্রেণী:গ্লাসগো বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশী রসায়নবিদ
বিষয়শ্রেণী:রাজশাহী বিশ্ববিদ্যালয়ের শিক্ষক
বিষয়শ্রেণী:ইম্পেরিয়াল কলেজ লন্ডনের প্রাক্তন শিক্ষার্থী
রীভা গাঙ্গুলী দাশ

**রীভা গাঙ্গুলী দাশ** (জন্ম ২৪ ডিসেম্বর ১৯৬১) একজন ভারতীয় কূটনৈতিক যিনি ভারতীয় পররাষ্ট্র সেবার অধীনে বাংলাদেশে ভারতের দায়িত্বপ্রাপ্ত হাইকমিশনার। বাংলাদেশে হাই কমিশনার হিসেবে যোগদানের পূর্বে তিনি ভারত সরকারের সতন্ত্র সংস্থা ভারতীয় সাংস্কৃতিক সম্পর্ক সংসদের মহাপরিচালক হিসেবে দায়িত্ব পালন করেন।

## প্রারম্ভিক জীবন
রীভা গাঙ্গুলী দাশ ১৯৬১ সালের ২৪ ডিসেম্বর জন্মগ্রহণ করেন। তিনি তার শৈশব কাটান নতুন দিল্লিতে। ১৯৮৪ সালে দিল্লী বিশ্ববিদ্যালয় থেকে রাষ্ট্রবিজ্ঞান বিভাগে  স্নাতকোত্তর ডিগ্রি লাভ করে একই বিশ্ববিদ্যালয়ে রাষ্ট্রবিজ্ঞানের শিক্ষক হিসেবে যোগদান করেন। ১৯৮৮ সালে তিনি বিবাহবন্ধনে আবদ্ধ হন এবং তাদের এক কন্যা ও এক ছেলে রয়েছে।

## কর্মজীবন
রীভা গাঙ্গুলী দাশ ১৯৮৬ সালে ভারতীয় পররাষ্ট্র সেবায় যোগদান করেন। পররাষ্ট্র সেবায় তার প্রথম কর্মজীবন শুরু হয় স্পেনে এবং মাদ্রিদ থেকে তিনি স্পেনীয় ভাষায় দক্ষতা অর্জন করেন। পরবর্তীতে তিনি নতুন দিল্লিতে ভারতীয় পররাষ্ট্র মন্ত্রকের সদরদপ্তরে বহিঃপ্রচার, নেপাল এবং পাসপোর্ট ও ভিসাসংক্রান্ত বিভাগে দায়িত্ব পালন করেন। তিনি ঢাকায় ভারতীয় হাইকমিশনের সাংস্কৃতিক বিভাগেরও নেতৃত্ব প্রদান করেন। এরপর একই মন্ত্রকের অধীনে নতুন দিল্লিতে জাতিসংঘের অর্থনৈতিক ও সামাজিক সম্পর্ক বিভাগের পরিচালক হিসেবে দায়িত্ব পালনরত অবস্থায় জলবায়ু পরিবর্তনসহ অন্যান্য পরিবেশগত সমঝোতায় অংশ নেন।

রীভা গাঙ্গুলী দাশ নেদারল্যান্ডসের হেগ শহরে অবস্থিত ভারতীয় দূতাবাসের উপপ্রধান হিসেবে দায়িত্ব গ্রহণ করেন এবং সেখানে আন্তর্জাতিক রাসায়নিক অস্ত্র নিরস্ত্রীকরণ সংস্থার জন্য ভারতের বিকল্প স্থায়ী প্রতিনিধি হিসেবেও দায়িত্ব পালন করেন। তিনি জয়পুরে আঞ্চলিক পাসপোর্ট অফিসার হিসেবেও কাজ করেন। ২০০৮ সাল থেকে ২০১২ সাল পর্যন্ত তিনি সাংহাইয়ে ভারতীয় কনসাল জেনারেল ছিলেন। ২০১২ সালে তাকে পররাষ্ট্র মন্ত্রকে জনকূটনীতি বিভাগের প্রধান হিসেবে দায়িত্ব দেওয়া হয়। একইসাথে তিনি লাতিন আমেরিকা ও ক্যারিবীয় বিভাগের দায়িত্ব পান।

২০১৫ সালের মার্চে তাকে রোমানিয়ায় ভারতীয় রাষ্ট্রদূত করা হয় এবং একই বছরের অক্টোবরে তাকে আলবেনিয়া ও মলদোভার রাষ্ট্রদূতের মর্যাদা দেওয়া হয়। ২০১৬ সালের মার্চে তিনি নিউ ইয়র্কে ভারতের কনসাল জেনারেল হিসেবে দায়িত্ব গ্রহণ করেন এবং ২০১৭ সালের জুলাই পর্যন্ত এ দায়িত্ব পালন করেন। ২০১৭ সালের ২৫ জুলাই থেকে ২০১৯ সালের মার্চে ঢাকাস্থ ভারতীয় হাই কমিশনার হিসেবে দায়িত্ব নেওয়ার পূর্ব পর্যন্ত ভারতীয় সাংস্কৃতিক সম্পর্ক সংসদের মহাপরিচালক হিসেবে দায়িত্ব পালন করেন।

## আরো দেখুন

* বাংলাদেশে ভারতীয় হাই কমিশনারদের তালিকা

## তথ্যসূত্র

বিষয়শ্রেণী:১৯৬১-এ জন্ম
বিষয়শ্রেণী:ভারতীয় কূটনীতিবিদ
বিষয়শ্রেণী:ভারতীয় ব্যক্তি
বিষয়শ্রেণী:জীবিত ব্যক্তি
বিষয়শ্রেণী:দিল্লি বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশে ভারতের হাই কমিশনার
আশরাফ আলী খান খসরু

**আশরাফ আলী খান খসরু** (**জন্ম:** ২২ মার্চ ১৯৪৯) একজন বাংলাদেশী রাজনীতিবিদ ও মুক্তিযোদ্ধা। তিনি নেত্রকোণা-২ আসনের সাবেক সংসদ সদস্য। সমাজকল্যাণ প্রতিমন্ত্রী হিসেবে তিনি দায়িত্ব পালন করেছেন।

শেখ হাসিনার তৃতীয় মন্ত্রিসভায় তিনি মৎস্য ও পশু সম্পদ প্রতিমন্ত্রী হিসেবে পালন করেন।

## প্রাথমিক জীবন
আশরাফ আলী খান খসরু ২২ মার্চ ১৯৪৯ সালে নেত্রকোণায় জন্মগ্রহণ করেন। তার পিতার নাম নুরুল ইসলাম খান ও মাতার নাম হাজেরা আক্তার খান। তার পিতা-মাতা দুজনই স্থানীয় আওয়ামী লীগের রাজনীতির সাথে সম্পৃক্ত ও মুক্তিযোদ্ধা ছিলেন। খসরু নেত্রকোণা সরকারি কলেজ থেকে বিএ পাশ করেন।

তার স্ত্রী কামরুন্নেছা আশরাফ দীনা নেত্রকোণা জেলা মহিলা আওয়ামীলীগের সভাপতি।

## রাজনৈতিক জীবন
আশরাফ আলী খান খসরু ১৯৬৪ সালে আইয়ুববিরোধী আন্দোলনে ছাত্রলীগ কর্মী হিসেবে কারাভোগ করেন। তিনি ১৯৬৬-১৯৬৮ সাল পর্যন্ত নেত্রকোণা মহকুমা ছাত্রলীগের প্রচার সম্পাদক, ১৯৬৮-১৯৬৯ পর্যন্ত সাংগঠনিক সম্পাদক, ১৯৬৯-১৯৭০ সাল পর্যন্ত নেত্রকোণা মহকুমা ছাত্রলীগের সাধারণ সম্পাদক ছিলেন।

১৯৭২-১৯৭৩ সাল পর্যন্ত নেত্রকোণা জেলা জাতীয় শ্রমিকলীগের সাধারণ সম্পাদক ছিলেন। ১৯৭৬ সালে সামরিক সরকারের জরুরি অবস্থাকালীন এক বৎসর কারাভোগ করেন। ১৯৯০ সালে স্বৈরাচারবিরোধী আন্দোলনে নেত্রকোণায় নেতৃত্ব দেন।

তিনি ১৯৯৭-২০০৪ সাল পর্যন্ত নেত্রকোণা জেলা আওয়ামী লীগের যুগ্মসাধারণ সম্পাদক এবং ২০০৪ সালের ২৩ ফেব্রুয়ারি থেকে ২০১৬ সাল পর্যন্ত নেত্রকোণা জেলা আওয়ামী লীগের সাধারণ সম্পাদক ছিলেন। ২০১৬ সালের ২৩ ফেব্রুয়ারি থেকে পুনরায় তিনি নেত্রকোণা জেলা আওয়ামী লীগের সাধারণ সম্পাদক হিসেবে দায়িত্বপালন করছেন। ২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।

### জনপ্রতিনিধিত্ব
তিনি ২০০৮ সালের নবম ও ২০১৮ সালের একাদশ জাতীয় সংসদ নির্বাচনে নেত্রকোণা-২ আসন থেকে বাংলাদেশ আওয়ামী লীগের প্রার্থী হিসেবে সংসদ সদস্য নির্বাচিত হন।

শেখ হাসিনার তৃতীয় মন্ত্রিসভায় তিনি ৭ জানুয়ারি ২০১৯ থেকে ১৫ ফেব্রুয়ারি ২০২০ সাল পর্যন্ত মৎস্য ও প্রাণিসম্পদ প্রতিমন্ত্রী হিসাবে দায়িত্ব পালন করেন।

শেখ হাসিনার চতুর্থ মন্ত্রিসভায় তিনি ১৬ ফেব্রুয়ারি ২০২০ সাল থেকে সমাজকল্যাণ প্রতিমন্ত্রী হিসেবে দায়িত্ব পালন করেছেন।

## মুক্তিযুদ্ধে অবদান
আশরাফ আলী খান খসরু ১৯৭১ সালে মুক্তিযুদ্ধে কোম্পানী কমান্ডার হিসেবে অংশগ্রহণ করেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৪৯-এ জন্ম
বিষয়শ্রেণী:নেত্রকোণা সরকারি কলেজে প্রাক্তন শিক্ষার্থী
বিষয়শ্রেণী:নেত্রকোণা জেলার রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:নবম জাতীয় সংসদ সদস্য
বিষয়শ্রেণী:একাদশ জাতীয় সংসদ সদস্য
বিষয়শ্রেণী:দ্বাদশ জাতীয় সংসদ সদস্য
বিষয়শ্রেণী:শেখ হাসিনার তৃতীয় মন্ত্রিসভার সদস্য
বিষয়শ্রেণী:শেখ হাসিনার চতুর্থ মন্ত্রিসভার সদস্য
জাহিদ ফারুক

**জাহিদ ফারুক** (জন্ম: ২৬ নভেম্বর ১৯৫০) বাংলাদেশ সেনাবাহিনীর একজন অবসরপ্রাপ্ত কর্নেল ও রাজনীতিবিদ। তিনি বরিশাল-৫ আসনের সাবেক সংসদ সদস্য ও পানি সম্পদ মন্ত্রণালয়ের প্রতিমন্ত্রী ছিলেন।

## জন্ম ও শিক্ষাজীবন
জাহিদ ফারুক শামীমের জন্ম ২৬ নভেম্বর ১৯৫০ সালে বরিশালের নবগ্রাম রোডে। বরিশাল জিলা স্কুলের ছাত্র ছিলেন তিনি। পাকিস্তানের পেশোয়ার বিশ্ববিদ্যালয় থেকে তিনি স্নাতক ডিগ্রীধারী অর্জন করেন। তার পিতা খন্দকার মজিবুর রহমান ছিলেন সরকারি চাকরিজীবী। মা আম্বিয়া বেগম ছিলেন গৃহিণী।

তার স্ত্রী লায়লা শামীম, এই দম্পতীর এক সন্তান।

## কর্মজীবন
জাহিদ ফারুক ছাত্রজীবনই তৎকালীন পাকিস্তান সেনাবাহিনীতে যোগ দেন। বাংলাদেশ স্বাধীন হলে বাংলাদেশ সেনাবাহিনীতে কাজ করেন। ২০০৪ সালে তিনি কর্নেল পদে দায়িত্ব পালন করে বাংলাদেশ সেনাবাহিনী থেকে অবসর গ্রহণ করেন।

## রাজনৈতিক জীবন
জাহিদ ফারুক ২০০৪ সালে আওয়ামী লিগের রাজনীতিতে জড়িয়ে হয়ে বর্তমানে বরিশাল জেলা আওয়ামী লিগের সহ-সভাপতি।

২০০৮ সালের নবম জাতীয় সংসদ নির্বাচনে তিনি আওয়ামী লিগের প্রার্থী হিসেবে বরিশাল-৫ আসন থেকে পরাজিত হয়েছিলেন।

তিনি প্রথম বারের মতো সংসদ সদস্য নির্বাচিত হয়েছেন বরিশাল-৫ আসন থেকে ২০১৮ সালের একাদশ জাতীয় সংসদ নির্বাচনে। তিনি শেখ হাসিনার চতুর্থ মন্ত্রিসভায় পানি সম্পদ প্রতিমন্ত্রী হিসেবে দায়িত্ব পালন করেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৫০-এ জন্ম
বিষয়শ্রেণী:বাংলাদেশ সেনাবাহিনীর কর্নেল
বিষয়শ্রেণী:পানি সম্পদ প্রতিমন্ত্রী (বাংলাদেশ)
বিষয়শ্রেণী:একাদশ জাতীয় সংসদ সদস্য
বিষয়শ্রেণী:দ্বাদশ জাতীয় সংসদ সদস্য
বিষয়শ্রেণী:শেখ হাসিনার চতুর্থ মন্ত্রিসভার সদস্য
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:পেশাওয়ার বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বরিশাল জিলা স্কুলের প্রাক্তন শিক্ষার্থী
বিষয়শ্রেণী:শেখ হাসিনার পঞ্চম মন্ত্রিসভার সদস্য
বিষয়শ্রেণী:বরিশাল জেলার সামরিক ব্যক্তি
বিষয়শ্রেণী:বরিশালের রাজনীতিবিদ
বিষয়শ্রেণী:বাংলাদেশের পানিসম্পদ প্রতিমন্ত্রী
রুথ নেগা

**রুথ নেগা** (; জন্ম: ৭ জানুয়ারি ১৯৮২) হলেন একজন ইথিওপীয়-আইরিশ অভিনেত্রী। তিনি ২০১৬ সালে *[[লাভিং (২০১৬-এর চলচ্চিত্র)|লাভিং]]* চলচ্চিত্রে অভিনয় করে শ্রেষ্ঠ অভিনেত্রী বিভাগে একাডেমি পুরস্কার, ইন্ডিপেন্ডেন্ট স্পিরিট পুরস্কার, ক্রিটিকস চয়েস চলচ্চিত্র পুরস্কার ও নাট্যধর্মী চলচ্চিত্রে শ্রেষ্ঠ অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন এবং শ্রেষ্ঠ অভিনেত্রী বিভাগে আইরিশ ফিল্ম অ্যান্ড টেলিভিশন পুরস্কার ও বাফটা উদীয়মান তারকা পুরস্কার অর্জন করেন।

তিনি *ক্যাপিটাল লেটারস* (২০০৪), *আইসোলেশন* (২০০৫), *ব্রেকফাস্ট অন প্লুটো* (২০০৫), ও *ওয়ারক্রাফট* (২০১৬) চলচ্চিত্রে অভিনয় করেছেন। পাশাপাশি তিনি বিবিসির মিনি ধারাবাহিক *ক্রিমিনাল জাস্টিস*, আরটিই'র *লাভ/হেট*, ইফোরের *মিসফিটস* এবং এবিসির *মার্ভেল্‌স এজেন্টস অব এস.এইচ.আই.ই.এল.ড.*-এ অভিনয় করেছেন। ২০১৬ সাল তিনি এএমসি'র *প্রিচার* ধারাবাহিকে টিউলিপ ওহেয়ার চরিত্রে অভিনয় করছেন।

## প্রারম্ভিক জীবন
নেগা ১৯৮২ সালে ইথিওপিয়ার আদ্দিস আবাবায় জন্মগ্রহণ করেন। তার মাতা নোরা একজন আইরিশ এবং পিতা নেগা একজন ইথিওপীয়। তার মাতা ইথিওপিয়ায় সেবিকা হিসেবে কাজ করার সময় তার পিতামাতার পরিচয় হয়। নেগা তাদের একমাত্র সন্তান। তিনি চার বছর বয়স পর্যন্ত ইথিওপিয়ায় ছিলেন। তার যখন সাত বছর বয়স, তখন তার পিতা গাড়ি দুর্ঘটনায় মারা যান। নেগা আয়ারল্যান্ডের লিমেরিক শহরে বেড়ে ওঠেন। ২০০৬ সাল থেকে তিনি লন্ডনে বসবাস করছেন।

নেগা ট্রিনিটি কলেজ, ডাবলিনের স্যামুয়েল বেকিট সেন্টারে পড়াশোনা করেন, এবং অভিনয় শিক্ষা বিষয়ে স্নাতক সম্পন্ন করেন।

## কর্মজীবন
নেগার চলচ্চিত্রে অভিষেক ঘটে আইরিশ চলচ্চিত্র *ক্যাপিটাল লেটার্স* (২০০৪)-এ প্রধান চরিত্রে অভিনয়ের মধ্য দিয়ে। পরের বছর তিনি *আইসোলেশন* চলচ্চিত্রের ম্যারি নামক প্রধান চরিত্রে অভিনয় করেন। তার অভিনয় দেখার পর পরিচালক নিল জর্ডান তাকে *ব্রেকফাস্ট অন প্লুটো* (২০০৫) চলচ্চিত্রে নেওয়ার জন্য এই চলচ্চিত্রের কাহিনীতে পরিবর্তন আনেন।

তিনি ২০১৬ সালে *[[লাভিং (২০১৬-এর চলচ্চিত্র)|লাভিং]]* চলচ্চিত্রে শ্রেষ্ঠাংশে অভিনয় করেন। চলচ্চিত্রটি ২০১৬ সালে কান চলচ্চিত্র উৎসবে এবং পরে টরন্টো আন্তর্জাতিক চলচ্চিত্র উৎসবে প্রদর্শিত হয়। এটি ১৯৫০ ও ১৯৬০-এর দশকের ভার্জিনিয়ায় বসবাসকারী লাভিং দম্পতির সত্য ঘটনা নিয়ে আবর্তিত, যাদের সম্পর্ক নিয়ে সুপ্রিম কোর্টে লাভিং ভার্সাস ভার্জিনিয়া নামে মামলা চলে। নেগা তার অভিনয়ের জন্য বিপুল প্রশংসা অর্জন করেন, এবং শ্রেষ্ঠ অভিনেত্রী বিভাগে একাডেমি পুরস্কার, ইন্ডিপেন্ডেন্ট স্পিরিট পুরস্কার, ক্রিটিকস চয়েস চলচ্চিত্র পুরস্কার ও নাট্যধর্মী চলচ্চিত্রে শ্রেষ্ঠ অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন এবং শ্রেষ্ঠ অভিনেত্রী বিভাগে আইরিশ ফিল্ম অ্যান্ড টেলিভিশন পুরস্কার ও বাফটা উদীয়মান তারকা পুরস্কার অর্জন করেন।

## তথ্যসূত্র

## বহিঃসংযোগ

* 

বিষয়শ্রেণী:১৯৮২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর আয়ারল্যান্ডীয় অভিনেত্রী
বিষয়শ্রেণী:আয়ারল্যান্ডীয় চলচ্চিত্র অভিনেত্রী
বিষয়শ্রেণী:আয়ারল্যান্ডীয় টেলিভিশন অভিনেত্রী
বিষয়শ্রেণী:আয়ারল্যান্ডীয় মঞ্চ অভিনেত্রী
বিষয়শ্রেণী:আইরিশ বংশোদ্ভূত ইথিওপীয় ব্যক্তি
বিষয়শ্রেণী:ইথিওপীয় বংশোদ্ভূত আইরিশ ব্যক্তি
বিষয়শ্রেণী:ইংল্যান্ডে আইরিশ প্রবাসী
বিষয়শ্রেণী:শ্রেষ্ঠ পার্শ্ব অভিনেত্রী বিভাগে ইন্ডিপেন্ডেন্ট স্পিরিট পুরস্কার বিজয়ী
বিষয়শ্রেণী:স্যাটেলাইট পুরস্কার বিজয়ী
বিষয়শ্রেণী:ইথিওপীয় চলচ্চিত্র অভিনেত্রী
বিষয়শ্রেণী:ট্রিনিটি কলেজ ডাবলিনের প্রাক্তন শিক্ষার্থী
ওয়াজাখওয়া জেলা

**ওয়াজাখওয়া জেলা** (, ) আফগানিস্তানের পাক্তিকা প্রদেশের একটি অন্যতম জেলা। জেলাটির কেন্দ্রীয় শহরের নাম হচ্ছে ওয়াজাখওয়া। ২০০৬ সালের আদমশুমারি অনুযায়ী এই জেলার জনসংখ্যা ৫০,৮১৮ জন।

## তথ্যসূত্র

বিষয়শ্রেণী:পাক্তিকা প্রদেশের জেলা
শালতোড়া বিধানসভা কেন্দ্র

**শালতোড়া (বিধানসভা কেন্দ্র)** ভারতের পশ্চিমবঙ্গ রাজ্যের বাঁকুড়া জেলার একটি বিধানসভা কেন্দ্র। এই কেন্দ্রটি তপসিলি জাতির জন্য সংরক্ষিত।
## এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ২৪৭ নং শালতোড়া (এসসি) বিধানসভা কেন্দ্রটি শালতোড়া এবং মেজিয়া এবং বনসুরিয়া, বড়শাল, লছমনপুর ও লাটিয়াবনি গ্রাম পঞ্চায়েত গুলি গঙ্গাজলঘাটী সমষ্টি উন্নয়ন ব্লক গুলির অন্তর্গত।

শালতোড়া বিধানসভা কেন্দ্রটি ৩৬ নং বাঁকুড়া লোকসভা কেন্দ্র এর অন্তর্গত। 

## বিধানসভার বিধায়ক

## নির্বাচনী ফলাফল
### ২০১১
২০১১ সালের নির্বাচনে, তৃণমূল কংগ্রেসের স্বপন বাউড়ি ​​তার নিকটতম প্রতিদ্বন্দ্বী সিপিআই (এম) এর ষষ্ঠীচরণ বাউড়িকে পরাজিত করেন।

### ১৯৬২
১৯৬২ সালের বিধানসভার নির্বাচনে, ডা. বিধান চন্দ্র রায় শালতোড়া বিধানসভা কেন্দ্র থেকে জয়ী হন।

## তথ্যসূত্র

বিষয়শ্রেণী:পশ্চিমবঙ্গের বিধানসভা কেন্দ্র
বিষয়শ্রেণী:বাঁকুড়া জেলার রাজনীতি
ইয়াহিয়াখেল জেলা

**ইয়াহিয়াখেল জেলা** (, ) আফগানিস্তানের পাক্তিকা প্রদেশের একটি অন্যতম জেলা।

## তথ্যসূত্র

বিষয়শ্রেণী:পাক্তিকা প্রদেশের জেলা
ওর মামে জেলা

**ওর মামে জেলা** আফগানিস্তানের পাক্তিকা প্রদেশের একটি অন্যতম জেলা। জেলাটির কেন্দ্রীয় শহরের নাম হচ্ছে ওর মামে। অন্যান্য জেলার মত এই জেলাটিতেও সঠিক কোন জনসংখ্যার তথ্য পাওয়া যায়নি। পাক্তিকা প্রদেশের ক্ষুদ্রতম জেলাগুলির মধ্যে এটি অন্যতম।

বিষয়শ্রেণী:পাক্তিকা প্রদেশের জেলা
ইউসুফখেল জেলা

**ইউসুফখেল জেলা** (, ) বা **ইউসুফ খেল** আফগানিস্তানের পাক্তিকা প্রদেশের একটি অন্যতম জেলা।

বিষয়শ্রেণী:পাক্তিকা প্রদেশের জেলা
ছাতনা বিধানসভা কেন্দ্র

**ছাতনা (বিধানসভা কেন্দ্র)** ভারতের পশ্চিমবঙ্গ রাজ্যের বাঁকুড়া জেলার একটি বিধানসভা কেন্দ্র। 
## এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ২৪৮ নং ছাতনা বিধানসভা কেন্দ্রটি ছাতনা সমষ্টি উন্নয়ন ব্লক এবং ভেদুয়াশোল, ব্রহ্মানদিহা, হাটগ্রাম, ইন্দপুর এবং রঘুনাথপুর গ্রাম পঞ্চায়েত গুলি ইন্দপুর সমষ্টি উন্নয়ন ব্লক এর অন্তর্গত।

ছাতনা বিধানসভা কেন্দ্রটি ৩৬ নং বাঁকুড়া লোকসভা কেন্দ্র এর অন্তর্গত। 

## বিধানসভার বিধায়ক

## নির্বাচনী ফলাফল
### ২০১১

### ১৯৭৭-২০০৬
২০০৬ সালের রাজ্য বিধানসভা নির্বাচনে, আরএসপির অনাথ বন্ধু মণ্ডল ছাতনা বিধানসভা কেন্দ্র থেকে জয়ী হন তার নিকটতম প্রতিদ্বন্দ্বী তৃণমূল কংগ্রেসের মহেশ্বতা মণ্ডলকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। আরএসপি এর সুভাষ গোস্বামী পরপর ৬ বার জয়ী হন ২০০১ এবং ১৯৯৬ সালে তৃণমূল কংগ্রেস/কংগ্রেসের স্বপন মন্ডলকে পরাজিত করেন, ১৯৯১ সালে কংগ্রেসের শান্তি সিংহকে, ১৯৮৭ সালে কংগ্রেসের তপন ব্যানার্জীকে, ১৯৮২ সালে কংগ্রেসের অরুণ পাত্রকে এবং ১৯৭৭ সালে কংগ্রেসের কমলাকান্ত হেমব্রমকে পরাজিত করেন।

### ১৯৫১-১৯৭২
১৯৭২ এবং ১৯৭১ সালে কংগ্রেসের কমলাকান্ত হেমব্রম জয়ী হন। এসএসপি এর সুদর্শন সিং ১৯৬৯ সালে জয়ী হন। ১৯৬৭ সালে কংগ্রেসের জে. কোলে জয়ী হন। ১৯৬২ সালে কংগ্রেসের কমলাকান্ত হেমব্রম জয়ী হন। ১৯৫৭ সালে ছাতনা বিধানসভা যৌথ আসন ছিল। কংগ্রেসের ধীরেন্দ্রনাথ চট্টোপাধ্যায় এবং কমলাকান্ত হেমব্রম ১৯৫৭ সালে উভয়ই জয়ী হন। স্বাধীন ভারতের প্রথম নির্বাচন ১৯৫১ সালে, হিন্দু মহাসভা এর প্রবোধ চন্দ্র দত্ত এবং কংগ্রেসের কমলাকান্ত হেমব্রম উভয়ই জয়ী হন।

## তথ্যসূত্র

বিষয়শ্রেণী:পশ্চিমবঙ্গের বিধানসভা কেন্দ্র
বিষয়শ্রেণী:বাঁকুড়া জেলার রাজনীতি
জারঘুন শের জেলা

**জারঘুন শের জেলা** (, ), এছাড়াও উচ্চারণ করা হয়ে থাকে **জারঘুন শাহির**, এবং এছাড়াও **কাতাওয়াজ জেলা** অথবা **খায়ের কোট জেলা** নামেও পরিচিত, আফগানিস্তানের পাক্তিকা প্রদেশের একটি অন্যতম জেলা। জেলাটির কেন্দ্রীয় শহরের নাম হচ্ছে জারঘুন শের।

১৯৯৮ সালের আদমশুমারীর আনুমানিক হিসাব অনুযায়ী জেলাটির জনসংখ্যা প্রায় ৭৫,০০০ জন এর মতI যাইহোক ২০০৪ সালের জুন তারিখ, পর্যন্ত তালেবান সরকার কর্তৃক বৃহত্তর জারঘুন শাহর জেলা থেকে তিনটি নতুন জেলায় বিভক্ত করে দেন। যার ফলে নতুন জেলাগুলির নামকরণ করা হয়েছিল জনিখেল জেলা, ইয়াহিয়াখেল জেলা এবং ইউসুফখেল জেলা। ২০০৪ সালে হ্রাসকৃত জেলাটির জনসংখ্যা দাড়ায় ৩৮,০২৪ জন এর মত।

## তথ্যসূত্র

## বহিঃসংযোগ
* "Zarghun Shahr District: Zarghun Shahr District: Afghanistan" map, January 2004, Afghanistan Information Management Service (AIMS); showing the larger district that existed before June 2004.

বিষয়শ্রেণী:পাক্তিকা প্রদেশের জেলা
ঘূর্ণিঝড় পাইলিন

**ঘূর্ণিঝড় পাইলিন** (থাই: নীলকান্তমণি) বঙ্গোপসাগরে উৎপন্ন একটি ভয়ংকর ঘূর্ণিঝড় যা ২০১৩ সালের ৫ অক্টোবর ভারতের উড়িষ্যা রাজ্যের উপকূলে আঘাত হানে। ভারতের আবহাওয়া দফতরের মতে এটা ক্যাটাগরি চার মাত্রার ঘূর্ণিঝড়। মার্কিন নৌবাহিনীর ঘূর্ণিঝড় সতর্কীকরণ কেন্দ্র পাইলিনকে সুপার সাইক্লোন বা সর্বোচ্চ মাত্রার ঘূর্ণিঝড় বলে বর্ণনা করে। ভারতের উপদ্রুত এলাকার সমুদ্রবন্দরগুলোকে দশ নম্বর মহাবিপদ সংকেত দেখাতে বলা হয়। এর গতিপথ ভারত উপকূলের দিকে হলেও ঘূর্ণিঝড় কেন্দ্রের কাছে সাগর উত্তাল থাকায় বাংলাদেশের চট্টগ্রাম, কক্সবাজার ও মংলা সমুদ্র বন্দরকে দুই নম্বর দূরবর্তী হুঁশিয়ারি সঙ্কেত দেখাতে বলা হয়।

## বর্ণনা
ঘূর্ণিঝড় পাইলিন শনিবার প্রথম আঘাত হানে ভারতীয় সময় রাত সোয়া ন'টার দিকে উড়িষ্যার উপকূলীয় গ্রাম গোপালপুরে। ভারতের আবহাওয়া দফতরের মতে ঘূর্ণিঝড়টি যখন গোপালপুরে আঘাত হানে তখন এর আওতায় বাতাসের গতি ছিল ঘণ্টায় ২০০ হতে ২১০ কিলোমিটার। ঝড়ের কারণে উড়িষ্যার রাজধানী ভুবনেশ্বর সহ বিভিন্ন জায়গায় বিদ্যুৎ সংযোগ বিচ্ছিন্ন হয়ে যায়। ঘূর্ণিঝড় মোকাবেলায় ভারতের পূর্ব উপকূল জুড়ে সর্বোচ্চ সতর্কাবস্থা জারি করা হয়। অন্তত পাঁচ লক্ষ মানুষকে ঝুঁকিপূর্ণ অঞ্চলগুলো থেকে সরিয়ে নেয়া হয়। ঘূর্ণিঝড় মোকাবেলায় ভারত সরকার সেনাবাহিনী, নৌবাহিনী এবং বিমান বাহিনী সদস্যদের মোতায়েন করে। জাতীয় বিপর্যয় মোকাবেলা বাহিনীর প্রায় ২৩০০ সদস্যকে ঝুঁকিপূর্ণ অঞ্চলগুলোতে প্রস্তুত রাখে।
## তথ্যসূত্র

বিষয়শ্রেণী:২০১৩-এ ঘূর্ণিঝড়
বিষয়শ্রেণী:২০১৩-এ ভারত
বিষয়শ্রেণী:অন্ধ্রপ্রদেশের ইতিহাস (১৯৪৭-২০১৪)
বিষয়শ্রেণী:অন্ধ্রপ্রদেশে বিপর্যয়
বিষয়শ্রেণী:ভারতে ক্রান্তীয় ঘূর্ণিঝড়
বিষয়শ্রেণী:অত্যন্ত প্রবল ঘূর্ণিঝড়
অরূপ চট্টোপাধ্যায়

**অরূপ চট্টোপাধ্যায়** (জন্ম: ২৩ জুন ১৯৫৮) একজন ভারতীয়-বংশোদ্ভূত ব্রিটিশ লেখক ও চিকিৎসক। কলকাতায় জন্মগ্রহণকারী চট্টোপাধ্যায় ১৯৮৫ সাল থেকে যুক্তরাজ্যের বাসিন্দা। *[[মাদার টেরিজা]]: দ্য আনটোল্ড স্টোরি* (মাদার টেরিজা: না বলা কথা) গ্রন্থের লেখক হিসেবে বিখ্যাত তিনি। এই গ্রন্থে মানবপ্রেম ও নিঃস্বার্থপরতার প্রতীকরূপে গণমাধ্যমে প্রচারিত ক্যাথলিক ধর্মপ্রচারক টেরিজার ভাবমূর্তিকে প্রশ্নবিদ্ধ করে প্রকৃত সত্য উদ্‌ঘাটন করেছেন।

চট্টোপাধ্যায়ের সমালোচনার দ্বারা ক্রিস্টোফার হিচেন্সের প্রামাণ্যচিত্র *[[হেল'স এঞ্জেল]]* (নরকের দেবদূত) অনুপ্রাণিত হয়েছিল।

## ''মাদার টেরিজা: দ্য আনটোল্ড স্টোরি''
*মাদার টেরিজা: দ্য আনটোল্ড স্টোরি* প্রথম প্রকাশিত হয়েছিল ২০০২ সালে *মাদার টেরিজা: দ্য ফাইনাল ভার্ডিক্ট* নামে; ২০১৬ সালে যা পরবর্তীতে *মাদার টেরিজা: দ্য আনটোল্ড স্টোরি* শিরোনামে প্রকাশিত হয়। ম্যালকম ম্যাগারিজের প্রামাণ্যচিত্র *সামথিং বিউটিফুল ফর গড* (১৯৬৯) পরবর্তী পর্যায়ের টেরিজাকে নিয়ে পশ্চিমা গণমাধ্যমের উচ্ছ্বাসপূর্ণ প্রচারণাকে চট্টোপাধ্যায় অলীক গল্প বলে আখ্যায়িত করেছেন। চট্টোপাধ্যায়ের মতে, টেরিজাকৃত মানবসেবার দাবিগুলো অতিরঞ্জিত; টেরিজা কয়েকশো দুঃস্থ মানুষকে সেবা করলে তার নোবেল ভাষণে দশ হাজার মানুষকে সেবাদানের দাবি করেছেন। টেরিজা মুমূর্ষু অসংখ্য হিন্দু ও মুসলমানকে বলপূর্বক তাদের মৃত্যুশয্যায় খ্রিষ্টধর্মে ধর্মান্তর করেছেন। নোবেল পুরস্কার পাওয়ার টেরিজা অনেক বড় বড় অনুদান পেয়েছেন যা তিনি তার সেবার মান উন্নতিকরণে ব্যয় করেননি। টেরিজার গর্ভপাতবিরোধিতার সমালোচনাও করেছেন চট্টোপাধ্যায়। বিশ্বের কুখ্যাত স্বৈরচারী একনায়ক, প্রতারক ও দুর্নীতিবাজ ব্যক্তিদের কাছ থেকে অর্থ অনুদান গ্রহণের জন্যেও চট্টোপাধ্যায় টেরিজার সমালোচনা করেছেন। অরূপ চট্টোপাধ্যায় বলেন, ভারত থেকে এখনো উপনিবেশী মানসিকতা দূর হয়নি, তাই সাধারণ মানুষ টেরিজার মতো সাদা মহিলাকে সমালোচনা করতে ভয় পায়।

## তথ্যসূত্র

বিষয়শ্রেণী:১৯৫৮-এ জন্ম
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:যুক্তরাজ্যে ভারতীয় বিক্ষিপ্ত উদ্বাসন
বিষয়শ্রেণী:জীবিত ব্যক্তি
বিষয়শ্রেণী:অপর্যালোচিত অনুবাদসহ পাতা
বিষয়শ্রেণী:পশ্চিমবঙ্গের ব্যক্তি
বিষয়শ্রেণী:বাঙালি লেখক
বিষয়শ্রেণী:ইংরেজ নাস্তিক
বিষয়শ্রেণী:বাঙালি বংশোদ্ভূত ইংরেজ ব্যক্তি
বিষয়শ্রেণী:কলকাতার লেখক
বিষয়শ্রেণী:বাঙালি বংশোদ্ভূত ব্রিটিশ
বিষয়শ্রেণী:ইংল্যান্ডে ভারতীয় অভিবাসী
জেরোক জেলা

**জেরোক জেলা** (), এছাড়াও বানান করা হয়ে থাকে ** জিরোক**, আফগানিস্তানের পাক্তিকা প্রদেশের একটি অন্যতম জেলা, যেটি একসময়ে পাক্তিয়া প্রদেশের অংশ ছিল। জেলাটির প্রধান শহর জেরোক খস্ত-উরগুন রাস্তা বরাবর অবস্থিত।

জেরোক পাক্তিকা প্রদেশের একটি দূরবর্তী জেলা, এর পূর্বে খোস্ত প্রদেশের স্পেরা জেলা, নিকা জেলা দক্ষিণ-পশ্চিমে, পশ্চিমে উরগন জেলা এবং উত্তরে ওয়াজিরিস্তান অবস্থিত। জেলাটিতে মোট জনসংখ্যার ৪৩,১৯০ জন রয়েছে।

এখানকার মানুষজন প্রধানত পশতু ভাষায় কথা বলে থাকে কিন্তু জাদরান শব্দের সংমিশ্রনে।

## জনসংখ্যার উপাত্ত
জাতিগতভাবে জেরোকের মানুষ আখেন খিল, কিন্তু এছাড়াও নিম্নের কিছু উপজাতি রয়েছে:
# সুরাই (سوری)
# স্কাউজাই (شوزی)
# মাদাকাই (مدکی)
# আলামাই (عالمی)
# খুদকাই (خودکی)
# ইন্বিকাই (انبکی)
# দাব  (ډاب کلی)

## তথ্যসূত্র

বিষয়শ্রেণী:পাক্তিকা প্রদেশের জেলা
আনাবা জেলা

**আনাবা জেলা** আফগানিস্তানের পাঞ্জশির প্রদেশের অন্যতম একটি জেলা। আফগানিস্তানের অন্যান্য জেলার মত জেলাটিতে সঠিক জনসংখ্যার কোন তথ্য পাওয়া যায়নি।

## আরো দেখুন
* আফগানিস্তানের জেলা

বিষয়শ্রেণী:পাঞ্জশির প্রদেশের জেলা
খেঞ্জ জেলা

**খেঞ্জ জেলা** পাঞ্জশির প্রদেশের বৃহত্তম একটি জেলা। এখানে প্রায় ১১০,০০০ এরও বেশি জনসংখ্যার বসতি  রয়েছে। পাঞ্জশির প্রদেশের এই অংশে পান্নার ঘাঁটি খনন করা হয়। এখানে প্রায় ১৫৪টির মত গ্রাম রয়েছে, যার মধ্যে উল্লেখযোগ্য কিছু গ্রাম হচ্ছে: জঙ্গল আবল গ্রাম, মাতা গ্রাম, ইশকেশো গ্রাম, পায়াত গ্রাম, পুশঘুর গ্রাম রয়েছে। **খেঞ্জ জেলা** হচ্ছে মূলত পান্না এর খনির জন্য বিখ্যাত। এখানকার মানুষেরা কৃষি কাজ এবং খনির কাজ করে জীবিকা নির্বাহ করে থাকেন।

## আরো দেখুন
* আফগানিস্তানের জেলা

## তথ্যসূত্র

বিষয়শ্রেণী:পাঞ্জশির প্রদেশের জেলা
লাইন ৩ (মুম্বই মেট্রো)

মুম্বাই মেট্রোর **মেট্রো ৩**, যা কোলাবা-বান্দ্রা-এইইপিজেড লাইন নামেও পরিচিত। এটি ভারতের মুম্বই শহরের জন্য মেট্রো ব্যবস্থার একটি অংশ, যার নির্মাণ কাজ চলছে। এই লাইনের নির্মাণ কাজ সম্পন্ন হলে ৩৩.৫ কিলোমিটার দীর্ঘ লাইনটি মুম্বাইয়ের প্রথম ভূগর্ভস্থ মেট্রো লাইন হবে। মেট্রো লাইনটি শহরের দক্ষিণের  কাফে প্যারেড ব্যবসা জেলাকে  ২৬ টি ভূগর্ভস্থ এবং একটি ভূপৃষ্ঠ স্টেশন দ্বারা শহরের উত্তর-কেন্দ্রীয় অংশের *এসইইইপিজেড*-এর সঙ্গে  সংযুক্ত করবে। লাইনের ট্র্যাক দুটি আদর্শ গেজ দ্বারা নির্মিত হচ্ছে। এই মেট্রো লাইনটির নির্মাণে ব্যয়  হবে ₹২৩,১৩৬ কোটি টাকা (৩.২ বিলিয়ন মার্কিন ডলার)। লাইন ৩ বান্দ্রা এবং চার্চগেটের মধ্যবর্তী ওয়েস্টার্ন লাইনের যাত্রী চাপ হ্রাস ছাড়াও সড়ক দুর্ঘটনা হ্রাস করবে বলে প্রত্যাশায় রয়েছে।

প্রকল্পটি মুম্বাই মেট্রো রেল কর্পোরেশন লিমিটেড (এমএমআরসিএল) দ্বারা বাস্তবায়ন করা হচ্ছে। লাইনটি কাফে প্যারডে শুরু হয়ে নারিমান পয়েন্ট, চার্চগেট, সিএসএমটি, গিরগাঁও, ভার্লি, দাদার, মাহিম, কালীনা ইউনিভার্সিটি, বান্দ্রা, বান্দ্রা-কুরলা কমপ্লেক্স, সান্তাক্রুজ (পূর্ব) এবং মুম্বাই বিমানবন্দরের অভ্যন্তরীণ ও আন্তর্জাতিক টার্মিনালগুলি অতিক্রম করবে, অন্ধের এমআইডিসি এর মাধ্যমে এবং এসইইপিজেড'য়ে শেষ হবে।

লাইনের বান্দ্রা কুড়লা কমপ্লেক্স এবং ধারাবীর স্টেশন দুটির মধ্যবর্তী ১.২ কিলোমিটার অংশ মিঠী নদী নিচে নির্মিত হবে। কলকাতা মেট্রো লাইন ২-এ হুগলি নদীর নিচে সুড়ঙ্গ নির্মাণের পরে এটি ভারতের দ্বিতীয় জলের নিচে নির্মিত মেট্রো রেল সুড়ঙ্গ হবে।

৩৩.৫ কিমি দীর্ঘ ও ₹২৩,১৩৬ কোটি টাকার মেট্রো রেলপথের নির্মাণ প্রকল্পে পাঁচটি প্রধান সংস্থা রয়েছে। সংস্থাগুলি হল- এমএমআরসিএল (মুম্বাই মেট্রো রেল কর্পোরেশন লিমিটেড), পাডকো, এমএমআরডিএ, সিআরসি (চীন)। প্রকল্পের জন্য মূল (৬৫%) অর্থ জাইকা (জাপান ইন্টারন্যাশনাল কোঅপারেশন এজেন্সি) থেকে ১৩,২৩৫ কোটি  টাকা স্বল্প সুদের ঋণ দ্বারা গৃহীত হয়েছিল। অবশিষ্ট অর্থ ভারত সরকার এবং মহারাষ্ট্র সরকার থেকে প্রদান কারা হয়েছে।

## পটভূমি
মুম্বাই মহানগর অঞ্চল উন্নয়ন কর্তৃপক্ষ (এমএমআরডিএ) কর্তৃক প্রকাশিত একটি মাস্টার প্ল্যানের অংশ হিসেবে, কোলাবা থেকে বান্দ্রা পর্যন্ত ২০ কিমি মেট্রো লাইন জানুয়ারী ২০১৪ সালে ঘোষণা করা হয়েছিল। এই পরিকল্পনায় মোট ১৪৬ কিলোমিটার (৯১ মাইল) ট্র্যাক রয়েছে, যার মধ্যে ৩২ কিলোমিটার (২০ মাইল) ভূগর্ভস্থ হওয়ার প্রস্তাব দেওয়া হয়েছিল। এমএমআরডিএ ২০১১ সালে একটি বর্ধিত কোলাবা-বান্দ্রা-এসইইপিজেড মেট্রো লাইনের পরিকল্পনা প্রকাশ করেছে। এর আগের পরিকল্পনা অনুসারে, কোলাবা থেকে বান্দ্রা ২০ কিলোমিটারের মেট্রো লাইন নির্মাণ করার পরিকল্পনা করা হয়েছিল। যার মধ্যে কোলাবা থেকে মহলক্ষ্মী পর্যন্ত ১০ কিলোমিটার (৬.২ মাইল) লাইন ভূগর্ভস্থ সুড়ঙ্গ হিসাবে নির্মিত হবে এবং তারপর মহলক্ষ্মী থেকে বান্দ্রা পর্যন্ত উড়ালপথে নির্মিত হওয়ার কথা ছিল। এমএমআরডিএ যাত্রী সংখ্যা বাড়ানোর জন্য ছত্রপতি শিবাজী আন্তর্জাতিক বিমানবন্দর পর্যন্ত লাইন প্রসারিত করার সিদ্ধান্ত নিয়েছে।
## স্টেশন
লাইন ৩- এ ২৭ টি স্টেশন থাকবে, যার মধ্যে আরে ডিপো হবে ভূপৃষ্ঠ স্টেশন এবং অন্য ২৬ টি  স্টেশন হবে ভূগর্ভস্থ স্টেশন। স্টেশনগুলি প্লাটফর্ম স্ক্রিন ডোর দিয়ে সজ্জিত করা হবে।

## তথ্যসূত্র

## বহিঃসংযোগ

বিষয়শ্রেণী:ভারতের বিমানবন্দরে রেল সংযোগ
বিষয়শ্রেণী:মুম্বই মেট্রোর লাইন
রাজস্থান বিধানসভা নির্বাচন, ২০১৮

ভারতের রাজস্থান রাজ্যে ৭ ডিসেম্বর ২০১৮তে বিধান সভা নির্বাচন অনুষ্ঠিত হয়। এই নির্বাচন একটি পর্যায়ে অনুষ্ঠিত হয়েছিল। ভারতীয় জাতীয় কংগ্রেস সর্ববৃহৎ দল প্রতিপন্ন হয়। ২০১৩ সালে রাজস্থান বিধানসভায় ভারতীয় জনতা পার্টি সংখ্যাগরিষ্ঠতা লাভ করেছিল।
[right|thumb|[রাজস্থান]]

## পটভূমি
পূর্বতন রাজস্থান বিধানসভার কার্য্যকাল ২০ জানুয়ারি ২০১৯তে সমাপ্ত হয়। নির্বাচনে ভারতীয় জাতীয় কংগ্রেস ও ভারতীয় জনতা পার্টির মধ্যে মূল প্রতিদ্বন্দ্বিতা প্রতিলক্ষিত হয়। পরে আম আদমি পার্টি, বহুজন সমাজ পার্টি, বাম-গণতান্ত্রিক মোর্চা প্রতিদ্বন্দ্বিতা করে। এমএলএ, এমপি সহ কয়েকজন বিজেপির নামী-দামী নেতার আগমন ভারতীয় জাতীয় কংগ্রেসে নির্বাচনের ঠিক আগে দেখা যায়। কয়েকজন কংগ্রেসী নেতাও বিজেপিতে যোগদান করেছিলেন নির্বাচনের ঠিক আগে।

## সময়রেখা
নির্বাচন ৭ ডিসেম্বরে অনুষ্ঠিত হয়েছিল। ফলাফল ১১ ডিসেম্বরে ঘোষিত হয়।

## জনমত জরিপ

## বুথফেরত জরিপ
প্রায় সংখ্যক এগজিট পোলে ভারতীয় জাতীয় কংগ্রেসের জয়ের ভবিষ্যদ্বাণী করা হয়েছিল।

## ফলাফল

### আসন ও ভোটের শতাংশ

## তথ্যসূত্র

## বহিঃসংযোগ
*ভারতের নির্বাচন কমিশন 
*দ্য আর্টিকেল 

বিষয়শ্রেণী:রাজস্থান বিধানসভা নির্বাচন
বিষয়শ্রেণী:২০১৮-এ ভারতে রাজ্য বিধানসভা নির্বাচন
বাগরাম জেলা

**বাগরাম জেলা** () আফগানিস্তানের পারওয়ান প্রদেশের একটি অন্যতম জেলা। জেলাটির আসন বাগরামে অবস্থিত, যেটি কাবুলের রাজধানী থেকে প্রায় ৬০ কিলোমিটার উত্তরে অবস্থান করছে। ভৌগোলিক অবস্থান অনুযায়ী জেলাটির দক্ষিণে কাবুল জেলা, পূর্বে শিনওয়ারি জেলা এবং উত্তরে চাহারিকার জেলার সীমানা অবস্থিত।

### প্রাচীন ইতিহাস

### ইসলামিক বিজয়

### সাম্প্রতিক ইতিহাস

## তথ্যসূত্র

বিষয়শ্রেণী:পারওয়ান প্রদেশের জেলা
নতুন শরাইঘাট সেতু

**নতুন শরাইঘাট সেতু** বা **শরাইঘাটের দ্বিতীয় সেতু** অসমের উত্তর ও দক্ষিণ পার সংযোগী একটি পথ সেতু। এই সেতুটি পুরানো শরাইঘাট সেতুর কাছে ব্রহ্মপুত্র নদের ওপরে অবস্থিত। এটি ব্রহ্মপুত্রের উত্তর পারের আমিনগাঁও এবং দক্ষিণপারের পাণ্ডুর মাঝে সংযোগ স্থাপন করেছে। এর নির্মানকার্য ২০০৭ সালে আরম্ভ হয়েছিল। এর মোট দৈর্ঘ্য ১,৪৯৩.৫৯ মিটার তথা মোট ব্যয় প্রায় ₹৪৭৫ কোটি। 

তিন লেন যুক্ত এই সেতু ২০১৭ সালের ২৮ জানুয়ারি তারিখে কেন্দ্রীয় পথ পরিবহন ও রাজমার্গ মন্ত্রী নিতিন গড়করি সরকারিভাবে উদ্বোধন করেন। উদ্বোধন কার্যসূচীতে কেন্দ্রীয় রেল রাজ্যমন্ত্রী রাজেন গোহাঁই, অসম সরকারের উদ্যোগ ও পরিবহন মন্ত্রী চন্দ্রমোহন পাটোয়ারি, গড়কাপ্তানী মন্ত্রী পরিমল শুক্লবৈদ্য এবং জলসম্পদ মন্ত্রী কেশব মহন্ত উপস্থিত ছিলেন।
## তথ্যসূত্র

বিষয়শ্রেণী:আসামের সেতু
বিষয়শ্রেণী:ব্রহ্মপুত্র নদের উপর সেতু